મુંબઈ – સરકારી નોકરીઓમાં મરાઠા સમાજ માટે અનામત બેઠકોની માગણી કરી રહેલા કેટલાક મરાઠા સંગઠનો દ્વારા આવતીકાલે ‘મહારાષ્ટ્ર બંધ’નું એલાન કરવામાં આવ્યું છે. મુંબઈમાં પણ બંધ પાળવામાં આવશે, પણ નવી મુંબઈ તથા થાણે શહેરોને બાકાત રાખવામાં આવ્યા છે એવી જાહેરાત બંધના આયોજકોએ સાંજે કરી હતી. મરાઠા આંદોલનકારોથી અલગ પડેલા મરાઠા ક્રાંતિ મહામોરચા નામના સંગઠને બંધનું એલાન કર્યું છે.